Diari Oficial de la Generalitat Valenciana


Sumari del DOGV 10177, del 24-02-2025 (2025/2925)

RESOLUCIÓ de 19 de febrer de 2025, del Rectorat, per la qual es convoca un procés selectiu per a la contractació indefinida de personal d’investigació de la categoria de personal investigador júnior per a col·laborar amb la línia d’investigació finançada «Holografia en color per a realitat augmentada». Referència: I-PI 10-25.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10032

Data del DOGV
:   24-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2925

CVE
:   DXJO-P-0292-3505

Data del document
:   19-02-2025

Organisme emissor
:   Universitat d'Alacant

Tipus de document
:   Resolució

La Universitat d’Alacant, d’acord amb el que estableix la normativa reguladora de les convocatòries per a la selecció de personal investigador contractat en règim laboral temporal i la contractació d’aquest, aprovada pel Consell de Govern de 29 de juny de 2021 (BOUA de 30 de juny de 2021), i en la Instrucció de la Secretaria General i de la Gerència per la qual s’estableix l’obligatorietat d’utilitzar mitjans electrònics per a la presentació de sol·licituds, aportació de documentació, pagament de les taxes, les comunicacions, les notificacions i la resta de la tramitació en els processos de selecció per a la contractació temporal en règim laboral de personal d’administració i serveis i de personal investigador i altra normativa general aplicable, convoca oferta pública per a cobrir llocs de treball, d’acord amb les bases següents:

*Primera. Normes generals*

1.1. Aquesta oferta té per objecte la selecció de personal investigador júnior en el marc dels projectes de la línia d’investigació finançada «Holografia en color per a realitat augmentada».

1.2. Unitat responsable de la línia d’investigació finançada: Institut Universitari de Física Aplicada a les Ciències i les Tecnologies.

1.3. El primer projecte en el qual col·laborarà, com també el nombre de places i característiques del lloc de treball convocat figura en l’annex a aquesta resolució. Una vegada finalitzada la durada d’aquest primer projecte o la disponibilitat pressupostària per a aquesta contractació, la persona a la qual s’adjudique la plaça o places es podrà incorporar a altres projectes que pertanyen a la mateixa línia d’investigació finançada.

1.4. La comissió encarregada de la resolució d’aquest procés podrà acordar la constitució d’una borsa de treball amb la resta de personal aspirant que no haja sigut adjudicatari de la plaça o places, sempre que hagen assistit a totes les fases del sistema de selecció. En aquest cas, la comissió podrà establir una puntuació mínima necessària per a formar part d’aquesta.

La borsa de treball constituïda s’ordenarà per puntuació de major a menor i podrà utilitzar-se en el cas de renúncia, absència temporal o baixa definitiva de la persona o persones adjudicatàries, o per a cobrir noves necessitats del mateix projecte o d’altres projectes adscrits a aquesta mateixa línia d’investigació finançada, sempre que les tasques que cal desenvolupar i el perfil de la plaça, s’adeqüe al d’aquesta convocatòria.

La crida, si escau, es farà seguint l’ordre establit en la borsa de treball.

El personal aspirant que resulte adjudicatari de la plaça o places serà incorporat a la borsa de treball en finalitzar el contracte, i ocuparà la posició corresponent segons la puntuació obtinguda en el procés selectiu.

D’acord amb el que preveu l’acord del Consell de Govern de la Universitat d’Alacant del 27 de gener de 2022, pel qual s’aprova el IV Pla d’igualtat d’oportunitats entre dones i homes de la Universitat d’Alacant, es fa constar que la distribució percentual en els llocs d’investigador júnior contractats en règim laboral en els projectes d’investigació, és del 42,59% de dones i el 57,41% d’homes,  per la qual cosa no hi ha infrarepresentació en cap dels sexes en la categoria laboral convocada.

*Segona. Requisits del personal aspirant*

El compliment dels requisits relacionats a continuació haurà d’estar referit sempre a la data d’expiració del termini fixat per a la presentació d’instàncies i mantenir-lo fins a la data de formalització del contracte:

2.1. Estar en possessió o en condicions d’obtenir la titulació doctora o doctor.

2.2. Respecte a les titulacions exigides obtingudes a l’estranger s’haurà d’estar en possessió de la credencial que acredite la seua homologació o equivalència.

En el cas de les titulacions obtingudes a l’estranger que no es troben homologades, declarada l’equivalència o reconegudes en la data de finalització del termini de presentació de sol·licituds, s’haurà d’acreditar haver iniciat la tramitació per a l’homologació, la declaració d’equivalència o el reconeixement amb anterioritat a la signatura del contracte. En aquests casos, aquells documents acreditatius de la titulació que es presenten en un idioma diferent d’algun dels oficials a la Comunitat Valenciana, hauran d’anar acompanyats de traducció per intèrpret jurat, i podran ser exclosos si no es presenta.

2.3. Tenir la nacionalitat espanyola o trobar-se en alguna de les situacions que arreplega l’article 57 del Reial decret legislatiu 5/2015, de 30 d’octubre, pel qual s’aprova el text refós de la Llei de l’estatut bàsic de l’empleat públic (BOE de 31 d’octubre). En el cas establit en el punt 4 d’aquest article, quan es requerisca la residència legal a Espanya, caldrà estar en possessió d’aquesta en el moment de la formalització i la signatura del contracte de treball.

2.4. Tenir complits 16 anys i no excedir l’edat màxima de jubilació forçosa.

2.5. Tenir les capacitats i aptituds físiques i psíquiques que siguen necessàries per a l’acompliment de les corresponents funcions o tasques, per a la qual cosa, amb caràcter previ a la signatura del contracte, s’haurà d'aportar certificat mèdic que acredite tenir aquestes capacitats i aptituds. A aquests efectes, els reconeixements es podran fer a través dels serveis mèdics existents en el Servei de Prevenció de la Universitat d'Alacant.

2.6. No haver sigut separada o separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l’accés al cos o escala de funcionari, o per a exercir funcions semblants a les que exercien en el cas del personal laboral, del qual haguera sigut separat o inhabilitat. En el cas de ser nacional d’un altre Estat, no s’haurà de trobar en situació d’inhabilitació o equivalent ni haurà sigut sotmesa o sotmès a sanció disciplinària o equivalent que impedisca, en el seu Estat, en els mateixos termes, l’accés a l’ocupació pública.

El personal aspirant que, durant el desenvolupament del procés i abans de la seua finalització, deixe de complir amb algun dels requisits o condicions exigits, haurà de presentar el desistiment al procés. En cas contrari i una vegada detectat que es produeix algun incompliment per part del personal aspirant d'algun dels requisits i condicions, es procedirà d'ofici a la seua exclusió del procés.

*Tercera. Presentació de sol·licituds*

En virtut de la Instrucció de Secretaria General i de la Gerència de la Universitat d’Alacant (<https://s.ua.es/va/nhf8>) per la qual s’estableix l’obligatorietat d’utilitzar mitjans electrònics, les persones que vulguen prendre part en el procés de selecció hauran de presentar en el termini de 10 dies hàbils, a partir de l’endemà de publicació d’aquesta convocatòria en el *Diari Oficial de la Generalitat Valenciana*  (DOGV), la corresponent sol·licitud que es formalitzarà a través de la seu electrònica: <https://seuelectronica.ua.es/va>  dins de l’apartat Tràmits/Processos selectius i de provisió/Sol·licitud de places de personal investigador per a projectes d’investigació o accedint a l’adreça següent: <https://s.ua.es/_MZz>

En aquesta mateixa aplicació caldrà adjuntar la documentació que s’indica en aquesta mateixa base escanejada en format JPG, JPEG, PDF, DOC o DOCX. Es recomana una resolució de 200 ppp i escaneig en blanc i negre. La grandària màxima de tota la documentació que cal adjuntar no podrà superar els 100 Mb.

Els mitjans electrònics que cal usar en la tramitació de les sol·licituds són els determinats en la seu electrònica. En la Guia per a la realització del tràmit de sol·licitud de places de personal investigador per a projectes d’investigació, que es troba disponible en la següent pàgina web del Servei de Selecció de Personal, <https://s.ua.es/va/nSd5>  pot consultar-se tota la informació relativa al procés de presentació de sol·licituds.

El correu electrònic que el personal aspirant indique en la sol·licitud servirà per a l’enviament d’avisos, a títol informatiu, de les diferents resolucions o altres actes que es publiquen en l’expedient electrònic d’aquesta convocatòria, que en cap cas substituiran la notificació, que es realitzarà en la forma establida en la base vuitena.

Amb la presentació de la sol·licitud, el personal aspirant està declarant que «són certes les dades consignades en la sol·licitud de participació, i que reuneix les condicions exigides en aquesta convocatòria, i es compromet a provar les dades que figuren en la sol·licitud».

Documentació digitalitzada que s’haurà d’adjuntar a la sol·licitud, segons indica el punt 5 de la Guia per al tràmit sol·licitud de places de personal investigador per a projectes d’investigació.

3.1. Títols acadèmics que es requereixen per a poder participar en la convocatòria. El personal aspirant podrà optar entre donar consentiment a la Universitat d’Alacant per a la consulta dels títols universitaris quan formalitze la sol·licitud o adjuntar-hi els títols acadèmics. En el cas de no estar en possessió dels títols, caldrà acreditar el pagament de les taxes per a l’expedició o certificacions acadèmiques on conste que s’han finalitzat tots els estudis conduents a l’obtenció d’aquests. En els títols de doctorat en cas que es requerisca una determinada especialitat, si aquesta no figura en el títol que es presenta, s’haurà d’adjuntar la certificació acadèmica que continga el programa de doctorat i les assignatures del període formatiu d’aquest. La documentació requerida en aquest punt haurà de ser adjuntada seleccionant en tipus de document «Títol universitari».

3.2. Model de currículum <https://s.ua.es/va/nSdB>  de la Universitat d’Alacant per a personal investigador en projectes d’investigació, d’ús obligatori, disponible en l’adreça següent de la pàgina web de la Universitat: <https://s.ua.es/va/nlJf>, que haurà de ser adjuntat en l’apartat «Model currículum», i serà exclòs si no es presenta, i caldrà acompanyar la documentació acreditativa de tots els mèrits al·legats amb les especificacions següents:

3.2.1. Per a l’apartat «12. Activitats de caràcter professional», s’acompanyarà, a més, de l’informe de vida laboral expedit per la Tresoreria General de la Seguretat Social, i els contractes de treball o certificat de serveis prestats, en cas de ser ocupació pública.

Per a poder acreditar l’activitat laboral a l’estranger, caldrà aportar certificat equivalent a la vida laboral espanyola, els contractes de treball o de prestació de serveis, com també algun document que acredite la finalització de la relació laboral que permeta constatar l’experiència al·legada en l’empresa i les dates d’aquesta.

3.2.2. Certificacions acadèmiques en què consten les qualificacions obtingudes en les titulacions oficials que posseïsca (si no es presenten no podrà ser valorades en l’apartat corresponent del barem); caldrà annexar-les en l’apartat «Certificació acadèmica»’ de l’aplicació informàtica. Si els estudis s’han cursat en la Universitat d’Alacant, la certificació podrà ser substituïda per una fitxa informativa segellada per la secretaria del centre en què conste la mateixa informació.

Quan es tracte de certificats expedits per centres estrangers serà necessari aportar el certificat acadèmic oficial, si escau la traducció corresponent, i la declaració d'equivalència de nota mitjana signada pel personal aspirant, que podrà descarregar de manera immediata de la pàgina web del Ministeri de Ciència, Innovació i Universitats: <https://www.universidades.gob.es/equivalencia-de-notas-medias-de-estudios-universitarios-realizados-en-centros-extranjeros/>

3.2.3. Coneixement de valencià i altres idiomes; s’hi adjuntarà, sempre que es detalle expressament en el punt 3 de l'annex a aquesta resolució (perfil de la plaça) la valoració del coneixement de valencià i altres idiomes. S’hi adjuntarà seleccionant en tipus de documents «Altres mèrits».

– Valencià: certificats recollits en la Normativa per la qual s’estableixen els certificats de coneixement de valencià que expedeix el Servei de Llengües de la Universitat d’Alacant i les equivalències d’altres títols, diplomes i certificats, aprovada en el Consell de Govern de 26/10/2023, BOUA de 31.10.2023 <https://s.ua.es/va/aEPb>

– Idiomes: certificat que acredite el nivell d’idioma o idiomes detallats, segons els nivells del Marc Europeu Comú de Referència (MECR), i d’acord amb el que estableix la Normativa per la qual s’estableixen els certificats de coneixement de llengües estrangeres de la Universitat d’Alacant i les equivalències d’altres títols, diplomes i certificats, aprovada en el Consell de Govern de 23/01/2025, BOUA de 24/01/2025 [https://s.ua.es/es/K3Xh](https://s.ua.es/va/aEPa)

En el cas de cursos realitzats pel Centre Superior d’Idiomes de la Universitat d’Alacant, s’haurà d’acreditar l’equivalència d’aquests cursos amb el nivell del MECR. Per a fer-ho, s’haurà d’adjuntar el títol amb el revers d’aquest en què conste aquesta circumstància. El personal de la UA també podrà acreditar-la a través del certificat electrònic disponible en UACloud/ eAdministració/Tràmits laborals/Certificat de formació/Certificat, en què s’especifica aquesta equivalència.

Tots els documents acreditatius del currículum s’hauran d’incloure en els apartats I a IV de l’aplicació informàtica. Es podran agrupar tots els documents corresponents a un apartat i adjuntar-se en un únic document.

Aquells documents acreditatius que es presenten en un idioma diferent d’algun dels oficials a la Comunitat Valenciana, hauran d’anar acompanyats de traducció per intèrpret jurat, i podran ser exclosos o no valorats, si no es presenta.

La comissió no valorarà aquells mèrits que, tot i haver-se al·legat, no hagen sigut degudament acreditats una vegada finalitzat el termini establit en la base quarta per a la presentació d’esmenes a la relació provisional d’aspirants admesos i exclosos.

En qualsevol moment del procés es podrà sol·licitar a la persona aspirant la presentació dels originals dels documents presentats i, si escau, de la traducció per intèrpret jurat d’aquests.

*Quarta. Relació de persones aspirants admeses i excloses*

Una vegada finalitzat el termini de presentació d’instàncies, es publicarà la relació provisional de persones admeses i excloses. A partir de l’endemà de la publicació, les persones interessades tindran un termini de 5 dies hàbils per a la presentació de possibles esmenes accedint al seu expedient en administració electrònica, com s’indica en l’apartat d’esmena de la Guia per a la realització del tràmit de sol·licitud de places de personal investigador per a projectes d’investigació. Transcorregut aquest, es publicarà la relació definitiva de persones admeses i excloses.

En qualsevol moment del procés selectiu, si la comissió tinguera coneixement que alguna de les persones no posseeix la totalitat dels requisits exigits per aquesta convocatòria, prèvia audiència de la persona interessada, haurà de proposar la seua exclusió al rectorat de la Universitat, i se li comunicarà, així mateix, les inexactituds o les falsedats formulades per la persona aspirant en la sol·licitud d’admissió a les proves selectives, als efectes procedents. Contra l’exclusió de la persona aspirant podrà interposar-se un recurs d’alçada, davant del rectorat.

*Cinquena. Comissió de selecció*

La comissió encarregada de resoldre la convocatòria estarà composta per 5 membres de ple dret i els seus suplents: presidenta o president, secretària o secretari i 3 vocals. Cada sindicat present en la mesa negociadora podrà proposar la participació d’una observadora o un observador.

La composició de les comissions haurà d’ajustar-se als principis d’imparcialitat i professionalitat dels components, i haurà de procurar una composició equilibrada entre dones i homes, llevat que no siga possible per raons fundades i objectives degudament motivades.

El nomenament dels membres es farà públic abans de l’acte de constitució.

La comissió vetlarà perquè queden garantits els principis de mèrit, capacitat i igualtat d’oportunitats i de tracte entre dones i homes, com també la igualtat d’oportunitats de les persones amb discapacitat, cosa que farà adoptar en el procediment les mesures d’adaptació oportunes a les necessitats d’aquestes.

*Sisena. Sistema de selecció amb dues fases*

6.1. Baremació de mèrits: la comissió valorarà els mèrits al·legats pel personal aspirant en els seus currículums sempre que es relacionen amb l'objecte i perfil que es detalla en l'annex a aquesta resolució, una vegada acordats els criteris de valoració específics ajustats als criteris generals, que figuren en l’annex II<https://s.ua.es/nSq1>  de la normativa de la UA referenciada a l’inici de la convocatòria. Només podran ser considerats aquells mèrits obtinguts fins a la data en què finalitze el termini de presentació d’instàncies establit en la base tercera.

6.2. Entrevista personal, que podrà realitzar-se en anglès, la finalitat de la qual serà valorar l’adequació del personal aspirant per a ocupar el lloc de treball oferit. La comissió podrà acordar realitzar-la de manera presencial o no presencial. Es puntuarà de 0 a 2 punts i per a realitzar-la es convocarà el personal aspirant amb una antelació mínima de 4 dies hàbils. Tindrà caràcter obligatori, per la qual cosa si alguna o algun aspirant convocat no es persona en el dia, lloc (físic o virtual, segons si el desenvolupament és presencial o no presencial) i hora establits, es considerarà que ha perdut el seu dret. L’ordre de realització de les entrevistes serà alfabètic, començant per la lletra determinada en la resolució dictada per la conselleria que tinga atribuïda la competència en matèria de funció pública, que estiga en vigor en la data en la qual es publiquen aquestes bases en el DOGV, mitjançant la qual es determine l’ordre d’intervenció de les persones aspirants a totes les proves selectives que es facen durant l’any.

El personal aspirant de nacionalitat espanyola haurà d’acreditar la identitat exclusivament mitjançant la presentació del DNI o del permís de conduir, o si escau, del resguard emès per la comissaria de policia en el qual conste el DNI. Les persones aspirants que no tinguen la nacionalitat espanyola hauran d’acreditar la identitat mitjançant el document original que acredite el NIE, original del passaport o document original que al país del qual és nacional se li expedisca a aquest efecte. L’incompliment d’aquest requisit determinarà l’exclusió de les proves. En cap cas seran vàlides les còpies o fotocòpies d’aquests documents.

Els resultats provisionals de les dues fases, juntament amb els criteris de valoració específics del barem, seran publicats amb un termini de reclamacions establit per la comissió d’almenys 3 dies hàbils. Contra aquests resultats provisionals, les persones interessades tindran la possibilitat de presentar reclamacions accedint al seu expedient en administració electrònica, com s’indica en l’apartat de reclamacions de la Guia per a la realització del tràmit de sol·licitud de places de personal investigador per a projectes d’investigació. Vistes les reclamacions, o transcorregut l’esmentat termini sense haver-se’n presentat cap, es publicaran els resultats definitius.

La comissió podrà acordar la constitució d’una borsa de treball de personal aspirant que no haja sigut adjudicatari de la plaça o places, d’acord amb el que indica la base 1.4 d’aquesta convocatòria.

*Setena. Adjudicació*

La comissió, per a l’elaboració de la proposta d’adjudicació, sumarà les puntuacions obtingudes i les ordenarà de major a menor, i la proposta d’adjudicació correspondrà a la persona aspirant amb més puntuació. Els casos d’empat que es produïsquen es dirimiran de la manera següent:

1r. En el cas que en la primera base s'haja fet constar infrarepresentació en algun dels sexes i hi haguera un empat en la puntuació total del procés entre persones de diferent sexe, es dirimirà a favor del sexe que estiga infrarepresentat ateses les instruccions per a resoldre empats en processos selectius, aprovades en el Consell de Govern de 26 d'octubre de 2016, BOUA de 28 d’octubre <https://s.ua.es/va/8dCc>

2n. Si continua l’empat i el sistema de selecció preveu una entrevista personal, l’ordre s’establirà segons la major puntuació obtinguda per cada aspirant en l’entrevista.

3r. Si es manté l’empat, caldrà atenir-se a la major puntuació en l’apartat B de la fase de barem.

4t. En cas de persistir l’empat, aquest es dirimirà per ordre alfabètic del primer cognom de les persones aspirants empatades, i s’iniciarà aquest ordre per la lletra determinada en la resolució dictada per la conselleria que tinga atribuïda la competència en matèria de funció pública, que estiga en vigor en la data en què es publiquen aquestes bases en el DOGV, mitjançant la qual es determine l’ordre d’intervenció de les persones aspirants a totes les proves selectives que es facen durant l’any.

La proposta de la comissió s’elevarà al rectorat, per a la seua adjudicació, després de la qual es formalitzarà el contracte laboral a través del Servei de Gestió de Personal i les condicions de treball del qual podran ser objecte de modificacions substancials a l’empara dels articles 12.4.e) i 41 de l’Estatut dels treballadors.

A la vista dels resultats de l’aplicació del sistema de selecció, i en cas d’evidenciar-se la inadequació dels mèrits del personal aspirant al perfil i a l’objecte de la convocatòria (annex d'aquesta resolució), es podrà declarar motivadament la no adjudicació del lloc convocat.

*Vuitena. Informació i notificacions a les persones aspirants*

D’acord amb l’article 45.1.b) de la Llei 39/2015, d’1 d’octubre, esmentada anteriorment, les publicacions detallades en aquestes bases, com també la informació d’altres actes que es deriven d’aquesta convocatòria que requerisquen publicació, incloent-hi els recursos en via administrativa, a l’efecte de notificació es faran en la seu electrònica, en l’apartat «Altres documents generals» de l’expedient de l’aspirant associat a aquesta convocatòria, que substitueix la notificació a les persones interessades i produeix els mateixos efectes.

En l’adreça de la següent pàgina web del Servei de Selecció de Personal/Selecció de Personal d’Investigació <https://s.ua.es/va/njdA>  es troba la informació general referida a la convocatòria i l’accés a tota la normativa i legislació que s’hi esmenta.

En el cas que calga realitzar alguna notificació individual, es farà a través del sistema de notificació electrònica de la UA.

*Novena. Signatura del contracte*

En el termini de 15 dies hàbils des de la publicació de l’adjudicació definitiva, la persona proposada formalitzarà el contracte. Per a això, des de la Unitat de Gestió de Personal d'Investigació se li requerirà a la persona proposada els documents que acrediten els requisits de la convocatòria i la documentació necessària per a formalitzar el contracte, que haurà de presentar mitjançant instància genèrica a través del Registre Electrònic de la Universitat d’Alacant (disponible en la seu electrònica de la Universitat d’Alacant), o a través de Uacloud/eAdministració/tràmits/instància genèrica. El termini indicat en aquesta base podrà ser ampliat per petició motivada, formulada amb anterioritat a l’expiració d’aquest, de la investigadora o investigador sol·licitant de la plaça o de la persona proposada. El Vicerectorat d’Investigació, una vegada escoltada la investigadora o investigador sol·licitant de la plaça i el responsable de la unitat de destinació, podrà concedir-ne l’ampliació.

D’acord amb l’article 29 de la normativa referenciada a l’inici de la convocatòria, les persones aspirants proposades amb titulacions obtingudes a l’estranger hauran d’acreditar que estan en possessió de la convalidació corresponent o de la credencial que acredite, si escau, l’homologació o la declaració d’equivalència de la titulació. Aquest requisit no serà aplicable a les persones aspirants que hagen obtingut el reconeixement de la qualificació professional, en l’àmbit de les professions regulades, a l’empara de les disposicions de dret comunitari, i hauran d’adjuntar-la.

En el cas de titulacions obtingudes a l’estranger que no estiguen homologades, declarada l’equivalència o reconegudes en la data de finalització del termini de presentació de sol·licituds, s’haurà d’acreditar haver iniciat la tramitació per a l’homologació, la declaració d’equivalència o el reconeixement.

En el termini de 6 mesos, la persona proposada haurà d’aportar document acreditatiu de l’homologació, la declaració d’equivalència o el reconeixement professional, o de la situació en què es troba aquesta sol·licitud. Si transcorreguts 9 mesos des que es va iniciar la tramitació no s’ha presentat cap dels documents indicats en aquest paràgraf, es rescindirà el contracte.

De la mateixa manera, si l’autoritat competent resol la denegació de l’homologació, l’equivalència o el reconeixement, es rescindirà el contracte, i s’entendrà que hi haurà denegació quan aquesta es condiciona al compliment de determinats requisits, mentre no es complisquen. En tots els casos, l’aspirant en qüestió estarà obligat a comunicar a l’òrgan convocant la resolució d’homologació, equivalència o reconeixement.

*Desena. Protecció de dades de caràcter personal*

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades aportades amb la finalitat de gestionar i resoldre la convocatòria. La base de legitimació d’aquest tractament es basa en el compliment d’una missió feta en interès públic o en l’exercici dels poders públics conferits a la Universitat d’Alacant. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

En aquells projectes finançats per la Unió Europea NextGenerationEU/PRTR, amb la finalitat de verificar l’absència de conflicte d’interès entre els membres de la comissió de selecció i els aspirants admesos, es farà procediment d’anàlisi ex ante, amb caràcter previ a les actuacions de la comissió de selecció, en els termes definits en l’Ordre HFP/55/2023, de 24 de gener, relativa a l’anàlisi sistemàtica del risc de conflicte d’interès en els procediments que executen el Pla de recuperació, transformació i resiliència; per a fer-ho s’utilitzarà l’aplicació MINERVA de l’AEAT, en la qual s’incorporaran les dades que escaiga per a la realització d’aquesta anàlisi.

Us informem que la persona interessada podrà exercir els seus drets en relació amb el tractament de les dades personals d’accés, rectificació i supressió, entre d’altres, mitjançant una sol·licitud dirigida a la Gerència de la Universitat en el Registre General de la Universitat d’Alacant, o bé a través de la seu electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de Protecció de Dades a través de l’adreça [aqq@iy.bx](mailto:lzg@ja.by)

La informació addicional i detallada sobre protecció de dades, els drets de la persona interessada i la Política de Privacitat de la Universitat d’Alacant es poden consultar en l’enllaç següent: <https://seuelectronica.ua.es/va/privadesa.html>

*Onzena. Recursos*

D’acord amb el que disposa l’article 69 de la Llei 36/2011, de 10 d’octubre, reguladora de la jurisdicció social, contra aquesta resolució i tots els actes administratius que se’n deriven, que siguen definitius en la via administrativa, es podrà interposar la demanda corresponent davant del jutjat social d’Alacant en el termini de dos mesos, i potestativament,  de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, es podrà interposar un recurs de reposició davant del rectorat d’aquesta universitat, en el termini d’un mes, tots dos terminis comptadors a partir de l’endemà del de la data de publicació. Tot això sens perjudici que s’utilitze qualsevol altra via que es considere oportuna.

Davant de les actuacions definitives de la comissió de valoració, podrà interposar-se un recurs d’alçada previst en l’article 121 de la Llei 39/2015 en el termini d’un mes comptador des de l’endemà de les publicacions o notificacions. El recurs podrà interposar-se davant de l’òrgan que va dictar l’acte que s’impugna o davant del rectorat com a òrgan competent per a resoldre’l.

La interposició dels recursos de reposició o d’alçada haurà de fer-se a través de l’expedient del personal aspirant en administració electrònica, com s’indica en l’apartat «Recursos» de la Guia per a la realització del tràmit de sol·licitud de places de personal investigador per a projectes d’investigació.

No es podrà presentar recurs de les resolucions o dels actes que, per establir un termini d’esmenes, reclamacions o al·legacions, no siguen definitius. Les resolucions que es produïsquen després d'aquest tràmit sí que seran susceptibles del recurs corresponent.

  

Alacant, 19 de febrer de 2025

La rectora (p. d. s. R 19.12.2024)

Juan Mora Pastor

Vicerector d’Investigació

Esta disposició conté annexos. Consulteu-ne la versió en PDF.